Ambolass
L'ambolass (o amborass) a l'é un vej atrass ch'a servìa për gionté 'l giov dij beu al timon dël cher.

A l'era fàit ant un sol tòch, sirand ant la giusta manera un branch ëd sàles e fasendlo sëcché.

Autre manere 'd felo a j'ero con na pianta 'd vis, sempre sirà e fàita sëcché o purament con na brancà 'd vengh ëd sàles.

A smija che 'l nòm a riva da la latinisassion ëd na vos séltica *AMBILATIUM, dal verb AMBI-LA- (buté d'antorn), dont a riva 'dcò 'l fransèis amblais.

Arferiment

Utiss